Rozhodnutie Komisie
z 13. apríla 2004,
ktorým sa zastavuje uvádzanie na trh a dovoz cukroviniek zo želé obsahujúcich prídavné látky E 400, E 401, E 402, E 403, E 404, E 405, E 406, E 407, E 407a, E 410, E 412, E 413, E 414, E 415, E 417 a/alebo E 418
(oznámené pod číslom dokumentu číslo C(2004) 1401)
(Text s významom pre EHP)
(2004/374/ES)
KOMISIA EURÓPSKYCH SPOLOČENSTIEV
so zreteľom na Zmluvu o založení Európskeho spoločenstva,
so zreteľom na nariadenie (ES) č. 178/2002 Európskeho parlamentu a Rady z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín [1], zmenené a doplnené nariadením (ES) č. 1642/2003 [2], a najmä jeho článok 53 ods. 1,
keďže:
(1) podľa článku 53 ods. 1 nariadenia (ES) č. 178/2002 Komisia môže zastaviť uvádzanie na trh alebo použivanie určitej potraviny, ktorá pravdepodobne predstavuje vážne ohrozenia ľudského zdravia, keď sa toto ohrozenie nemôže dostatočne zvládnuť prostredníctvom opatrení prijatých príslušnými členskými štátmi;
(2) smernica 95/2/ES Európskeho parlamentu a Rady z 20. februára 1995 o potravinárskych prídavných látkach iných ako farbivá a sladidlá [3], naposledy zmenené a doplnené nariadením (ES) č. 1882/2003 [4], ktorým sa povoľuje používanie prídavných látok E 400 alginická kyselina, E 401 sodíkový alginát, E 402 draslíkový alginát, E 403 amoniakový alginát, E 404 vápnikový alginát, E 405 propán 1,2-diol alginát, E 406 agar, E 407 karagenán, E 407a spracované vodné riasy euchema, E 410 múka zo zŕn svätojánskeho chleba, E 412 guar guma, E 413 tragakant, E 414 agátová gum, E 415 xantan guma, E 417 tara guma a/alebo E 418 gellan guma v potravinách za určitých podmienok;
(3) niektoré členské štáty prijali opatrenia na dočasný zákaz uvádzania na trh alebo dovozu cukroviniek zo želé pevnej konzistencie, obsiahnutých v polotrvrdých minikalíškoch alebo minikapsuliach, ktoré možno požiť jediným sústom pomocou tlaku na minikalíšok alebo minikapsulu, po vložení do úst, a ktoré obsahujú prídavné látky pochádzajúce z vodných rias a/alebo určitých gúm, ďalej len "cukrovinky zo želé". Dotknuté členské štáty prijali tieto opatrenia, nakoľko tieto cukrovinky zo želé spájajú v sebe niekoľko rizikových faktorov kvôli ich konzistencii veľkosti a spôsobu požitia, a tak vytvárajú riziko, že ostanú zaseknuté v hrdle a vyvolajú zadusenie. Komisia bola informovaná o týchto opatreniach;
(4) Komisia preskúmala informácie predložené členskými štátmi spoločne so Stálym výborom pre potravinový reťazec a zdravie zvierat;
(5) na základe informácií poskytnutých členskými štátmi, ktoré prijali opatrenia na vnútroštátnej úrovni, možno zhrnúť, že cukrovinky zo želé, ktoré obsahujú prídavné látky pochádzajúce z morských rias a/alebo určitých gúm predstavujú zdravie ohrozujúce riziko. Hoci hlavnou príčinou sú tvar, veľkosť a spôsob požitia, riziko pramení aj z chemických a fyzikálnych vlastností týchto prídavných látok, ktoré prispievajú k tomu, že cukrovinky zo želé predstavujú vážne ohrozenie pre ľudské zdravie;
(6) v tomto prípade by varovanie prostredníctvom označenia na etikete nebolo dostatočné pre ochranu ľudského zdravia, najmä s ohľadom na deti;
(7) kvôli rozdielnosti opatrení prijatých niektorými členskými štátmi a skutočnosti, že ostatné členské štáty neprijali žiadne opatrenia, je treba prijať opatrenia na úrovni celého spoločenstva, aby sa primerane chránilo ľudské zdravie;
(8) je potrebné zastaviť uvádzanie cukroviniek zo želé na trh, ktoré obsahujú jednu alebo viacero prídavných látok E 400, E 401, E 402, E 403, E 404, E 405, E 406, E 407, E 407a, E 410, E 412, E 413, E 414, E 415, E 417 a/alebo E 418 a používanie týchto prídavných látok v cukrovinkách zo želé a dovoz cukroviniek zo želé, ktoré obsahujú tieto prídavné látky, aby sa ochránilo ľudské zdravie;
(9) Komisia sa poradí s Európskym úradom pre bezpečnosť potravín o tejto otázke, nakoľko sa to týka verejného zdravia, a na základe vedeckého stanoviska úradu prehodnotí súčasné rozhodnutie a preskúma, či je potreba predložiť Európskemu parlamentu a Rade zmenu a doplnenie smernice 95/2/ES;
(10) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Na účely tohto rozhodnutia výraz "cukrovinky zo želé" znamená želé cukrovinky pevnej konzistencie, obsiahnuté v polotvrdých minikalíškoch alebo minikapsuliach ktoré možno požiť jediným sústom pomocou tlaku na minikalíšok alebo minikapsulu, po vložení do úst, a ktoré obsahujú prídavné látky pochádzajúce z vodných rias a/alebo určitých gúm.
Článok 2
1. Uvádzanie na trh cukroviniek zo želé, ktoré obsahuje E 400 alginickú kyselinu, E 401 sodíkový alginát, E 402 draslíkový alginát, E 403 amoniakový alginát, E 404 vápnikový alginát, E 405 propán 1,2-diol alginát, E 406 agar, E 407 karagenán, E 407a spracované vodné riasy euchema, E 410 múku zo zŕn svätojánskeho chleba, E 412 guar gumu, E 413 tragakant, E 414 agátovú gumu, E 415 xantan gumu, E 417 tara gumu a/alebo E 418 gellan gumu sa zastavuje.
2. Používanie E 400 alginickej kyseliny, E 401 sodíkového alginátu, E 402 draslíkového alginátu, E 403 amoniakového alginátu, E 404 vápnikového alginátu, E 405 propán 1,2-diol alginátu, E 406 agaru, E 407 karagenánu, E 407a spracovaných vodných rias euchema, E 410 múky zo zŕn svätojánskeho chleba, E 412 guar gumy, E 413 tragakantu, E 414 agátovej gumy, E 415 xantan gumy, E 417 tara gumy a/alebo E 418 gellan gumy sa zastavuje.
3. Dovoz miniželé, ktoré obsahuje E 400 alginickú kyselinu, E 401 sodíkový alginát, E 402 draslíkový alginát, E 403 amoniakový alginát, E 404 vápnikový alginát, E 405 propán 1,2-diol alginát, E 406 agar, E 407 karagenán, E 407a spracované vodné riasy euchema, E 410 múku zo zŕn svätojánskeho chleba, E 412 guar gumu, E 413 tragakant, E 414 agátovú gumu, E 415 xantan gumu, E 417 tara gumu a/alebo E 418 gellan gumu sa zastavuje.
Článok 3
Toto rozhodnutie je adresované členským štátom.
V Bruseli 13. apríla 2004